Aquesta pàgina mostra els detalls d'un procés en execució. A la part de dalt es mostra la següent informació:

Ordre
  El programa i els arguments de la línia d'ordres d'aquest procés.
ID del procés
  Identificador únic del procés
Procés Pare
  El procés que l'ha creat. Fes-hi clic per mostrar els detalls del pare.
Usuari
  L'usuari amb els permisos del qual s'està executant el procés.
Ús de CPU
  El percentatge de temps de CPU que aquest procés està utilitzant.
Mida
  La quantitat de memòria ocupada per aquest procés. Pot ser que part d'aquesta estigui compartida amb altres processos.
Temps d'execució
  La quantitat total de temps de CPU utilitzada pel procés des del seu inici (en minuts). A menys que el procés sigui molt intensiu en CPU, aquest no serà el nombre de minuts passats des del seu inici.
Nivell nice
  La prioritat d'execució del procés. Hi ha més informació disponible sobre els nivells nice.

Depenent de la versió concreta de Unix que estiguis executant, es pot veure informació addicional.

Sota la informació del procés hi ha un botó per enviar un senyal al procés. Selecciona a la llista el senyal que vols enviar, llavors fes clic sobre el botó `Envia el Senyal`. Els senyals més útils són `KILL` i `TERM`, per matar el procés.

SI aquest procés té algun fill, llavors es mostrarà al peu de la pàgina, Fes clic sobre un ID de la llista per veure informació més detallada.