Amplada de columna FTP: Per defecte, 32. Estableix l'amplada dels llistats FTP. Això s'hauria de posar de tal manera que hi càpiga en la mida d'un fullejador estàndard. Posant-hi un valor massa baix, els noms llargs poden quedar tallats.

Usuari FTP anònim: Per defecte, 'Squid@'. SI vols que la contrasenya de l'usuari FTP anònim sigui més explicativa (i activar l'ús de servidors FTP "picky"), estableix-ho a quelcom raonable pel teu domini, com ara wwwusuari@algunlloc.net.

La raó que això no tingui domini és que la petició es pugui fer per compte d'un usuari de qualsevol domini, depenent de com s'utilitzi el cau. Alguns servidors FTP també validen l'adreça de correu electrònic (per exemple, perl.com).

Programa DNS de Squid: Per defecte, dnsserver. Especifica la ubicació de l'executable pel procés dnslookup. El valor per defecte és un servidor de noms cau no blocant que s'instal·la per defecte amb Squid.

Nombre de programes DNS: Per defecte, 5. El nombre de processos creats per a consultes de noms DNS. per caus amb una gran càrrega en servidors grans, segurament hauràs d'incrementar aquest valor al menys fins a 10. El màxim és 32.

Afegeix el domini a les peticions: Per defecte, desactivat. Normalment, dnsserver desactiva l'opció de resolució RES_DEFNAMES (mira res_init(3)). Això evita que els caus d'una jerarquia interpretin localment els components dels noms de host. Per permetre que dnsserver interpreti components de noms, activa aquesta opció.

Adreces del servidor DNS: Per defecte, fa servir el fitxer resolv.conf. Fes-ho servir si vols especificar una llista de servidors de noms DNS (adreces IP) en lloc dels que hi ha al fitxer /etc/resolv.conf.

Programa de neteja del cau: Per defecte, 'unlinkd'. Especifica la ubicació del procés executable d'esborrat de fitxers. Això pot ser innecessari si fas servir E/S asíncrona, ja que en algunes versions es gestiona mitjançant un fil.

Programa de ping de Squid: Per defecte, 'pinger'. Especifica la ubicació del procés executable de ping. Això només és útil si has configurat Squid amb l'opció '--enable-icmp' durant la compilació.

Programa de redirecció personalitzat: Per defecte, cap. Especifica la ubicació de l'executable de redirecció d'URLs. Com que pot executar gairebé qualsevol funció, no n'hi ha cap d'inclòs. Mira les Release Notes per més informació sobre com escriure'n un.

Nombre de programes de redirecció: Per defecte 5, si hi ha un redirector configurat. És el nombre de processos redirectors a crear. Si en crees massa pocs, Squid haurà d'esperar que processin un registre d'URLs, cosa que l'alenteix. Si en crees massa, consumiran RAM i altres recursos del sistema.