Ezen az oldalon az SSH-kiszolgáló hitelesítéssel kapcsolatos beállításairól olvashat. Néhány kevésbé nyilvánvaló opció alább látható:

Jelszavas hitelesítés engedélyezése
  Ha ez az opció le van tiltva, úgy a felhasználóknak rendelkezniük kell egy nyilvános kulccsal ellátott `.ssh` könyvtárral, mielőtt be tudnának jelentkezni. Ha az opció engedélyezve van, a felhasználó beléphet pusztán jelszava beírásával is, ha a hitelesítéshez nem áll rendelkezésre nyilvános kulcs.

RSA hitelesítés engedélyezése
  Ha ez az opció le van tiltva, a felhasználóknak még akkor is be kell írniuk a jelszavukat, ha rendelkeznek nyilvános kulccsal.

Kulcsfájlok engedélyeinek ellenőrzése
  Ha ez az opció be van kapcsolva, akkor az SSH-kiszolgáló megvizsgálja minden felhasználó `.ssh` könyvtárát, illetve bármely egyéb szülőkönyvtárat annak ellenőrzésére, hogy azok nem írhatók csoportok által, továbbá megvizsgálja, hogy az `ssh.identity` fájl senki más számára nem hozzáférhető. Ha az opció le van tiltva, úgy a rendszer nem ellenőrzi a fájlok engedélyeit.