Portsentry és un programa dissenyat per detectar i respondre a l'escaneig de ports contra un host objectiu en temps real. Pot fer-ho de dues maneres - escoltant un conjunt de ports seleccionats (mode bàsic), o bé monitoritzant tots els ports per sota d'un número triat. Quan es detecta una connexió en un dels ports monitoritzats, Portsentry enregistra l'esdeveniment als fitxers de registre i, opcionalment, pren una acció per bloquejar tot tràfic futur des del host remot.

Les opcions d'aquesta pàgina són:

- Ports TCP a monitoritzar
  En mode bàsic, Portsentry escoltarà tots els ports TCP llistats a la primera línia d'aquesta opció. En mode avançat, escoltarà tots els ports per sota del número introduït a la segona línia, excloent-ne els llistats al camp 'execepte'.

- Ports UDP a monitoritzar
  Com l'opció de ports TCP, però controla quins ports UDP es monitoritzen.

- Bloqueja sondes TCP
  Aquesta opció controla quina acció ha de prendre Portsentry quan detecta una connexió TCP a un dels ports monitoritzats. Les tries són Sí (bloqueja les connexions futures des del host), No (no fa res) o bé executa l'ordre 'kill' (executa una ordre especificada al fitxer de configuració). En tots els casos, la connexió s'enregistra als registres del sistema.

- Bloqueja sondes UDP
  Igual que l'opció de sondes TCP, però controla el que passa quan es detecta una connexió UDP.

- Missatge per a les connexions bloquejades
  Quan Portsentry està escoltant un port, totes les connexions rebudes rebran aquest missatge de tornada abans de tancar la connexió.

- Nombre de connexions abans d'activar el bloqueig
  El nombre de connexions 'de gràcia' que un host té permès de fer a un port monitoritzat abans que sigui bloquejat. Si es posa a zero, la primera connexió activarà el bloqueig.

- Hosts el trànsit dels quals cal ignorar
  Les adreces IP, noms de host o adreces IP/màscares dels hosts i xarxes el trànsit dels quals s'ignora.

Al peu de la pàgina, hi ha un botó per iniciar Portsentry (si no s'està executant) o bé aturar-lo (si s'està executant). Com que Portsentry s'executa com un parell de processos en segon pla (o dimonis), si no està en execució no es farà cap monitorització d'escaneig de ports.