## Aquesta pàgina d'ajuda és incompleta

### Introducció

Aquest mòdul es pot fer servir per configurar ordres que s'executen automàticament en hores especificades. Fa servir el dimoni estàndard de Unix `cron`, que pot executar ordres com a usuaris diferents en minuts, hores, dies del mes, dies de la setmana i mesos de l'any seleccionats. Cada treball és propietat d'un usuari, i quan s'executa ho fa amb els permisos d'aquest usuari.

La pàgina principal del mòdul llista tots els treballs planificats coneguts, agrupats per l'usuari d'execució. Alguns sistemes tindran treballs que formen part del sistema operatiu, propietat d'usuaris com ara `root` o `sys`. També hi poden haver usuaris del sistema que fan servir l'ordre `crontab`, que són propietat dels usuaris que els han creat.

### Creant un Treball Planificat Nou

Per crear un treball nou, fes clic a `Crea una nou treball planificat amb cron` al peu de la llista dels treballs. Això mostrarà un formulari per introduir els paràmetres següents:

- Usuari d'execució
  El nom de login de l'usuari Unix sota el qual s'executarà.

- Actiu
  Si un treball no està actiu, es mostrarà igualment a la llista de treballs, però no s'executarà segons està planificat.

- Ordre
  L'ordre a executar a l'hora planificada. Això pot ser qualsevol ordre que executaries des de la línia d'ordres.

- Entrada de l'ordre
  Si aquest camp no és buit, tot el que hi introdueixis se se subministrarà com a entrada a l'ordre quan aquesta s'executi. Per exemple, si l'ordre és `mail foo@bar.com` i l'entrada `hola món`, llavors el text d'entrada s'enviarà per correu a `foo@bar.com`.

- Dia/Hora d'execució
  Els moments en què s'executa l'ordre es trien especificant els minuts, hores, dies del mes, mesos de l'any i dies de la setmana. Per cadascun d'aquests, pots triar `Tots` o bé seleccionar quan s'ha d'executar l'ordre.

  Per exemple, si tries 5 per l'hora i dimarts pel dia de la setmana, llavors l'ordre s'executarà cada minut des de les 5:00am a les 5:59am tots els dimarts.
  Alternativament, si tries 30 pels minuts i 14 per l'hora, llavors l'ordre s'executarà cada dia a les 2:30pm.

Un cop emplenat el formulari, fes clic sobre el botó `Crea` del peu de la pàgina. El nou treball tindrà efecte immediatament.

### Editant un Treball Planificat Existent

Per editar un treball existent, fes clic sobre l'ordre de la llista de treballs de la pàgina principal. El formulari per editar un treball és el mateix que per crear-ne un de nou, que ja hem descrit abans. Un cop fets els canvis necessaris, fes clic sobre el botó `Desa` del peu de la pàgina.

Per suprimir un treball, fes clic sobre el botó `Suprimeix` del peu del formulari d'edició. Això esborrarà immediatament el treball sense demanar confirmació.

Torna al mòdul