Ezen az oldalon egyedi gazdákra, egyes mintáknak megfelelő gazdanevekre, vagy minden gazdára érvényesíthető beállításokat olvashat. A kevésbé nyilvánvaló opciók alább láthatók:

Bejelentkezés felhasználóként
  Normális esetben, ha nincs megadva felhasználónév az `ssh` parancssorban, a rendszer az aktuális felhasználónévvel kapcsolódik a távoli SSH-kiszolgálóra. Mindazonáltal ezzel az opcióval más alapértelmezett felhasználónév is megadható, egy adott vagy több gazda részére.

Escape karakter
  Interaktív SSH-bejelentkezés esetén az escape karakter a kapcsolatból való kilépésre, illetve annak felfüggesztésére is használható.

SSH-forgalom tömörítése
  Ha ez az opció be van kapcsolva, úgy az SSH-kliens tömöríteni fogja az összes erre a gazdára érkező adatot a `gzip` algoritmus használatával. Ez abban az esetben lehet hasznos, ha nagy fájlokat másol `scp`-vel egy lassú linken keresztül.

Helyi portok továbbítása a kiszolgálóra
  Ebben a táblázatban megadhat olyan helyi portszámokat, amelyeket aztán az SSH-kiszolgáló valamely gazdára és portra továbbít. Ez abban az esetben lehet hasznos, ha egyes hálózatokhoz csak SSH-val tud bejelentkezni, ugyanakkor további szolgáltatásokhoz (pl. web vagy POP-kiszolgálók) is hozzá akar férni.

Kiszolgálóportok továbbítása a helyi gépre
  Ebben a táblázatban megadhat olyan portszámokat, amelyeket aztán a rendszer továbbít valamely gazdára és portra a kliens hálózatán.