### Introducció als Usuaris

Un usuari Unix és algú que pot entrar al sistema, ja sigui remotament amb telnet o bé a la consola. Tots els fitxers són propietat d'algun usuari, i tots els processos s'executen amb els drets d'algun usuari. L'accés als fitxers i processos es determina segons l'usuari amb què t'hagis identificat.

En realitat, en un sistema Unix clàssic hi ha tres tipus d'usuaris:

- Usuaris Administradors
  Els comptes com `bin`, `lp` i `uccp` tenen fitxers en propietat, com ara les ordres estàndard de `/bin` els fitxers de spool d'impressió i les dades d'UUCP. No obstant, no està permès entrar al sistema com un d'aquests usuaris - només són emprats per diversos processos del sistema. Aquests usuaris es creen quan s'instal·la el sistema operatiu per primer cop.

- Gent Real
  Aquests comptes són propietat d'usuaris reals, creats per l'administrador del sistema. Pots deixar que aquests usuaris entrin al sistema remotament, o potser només deixar-los rebre i enviar correu a través de POP3 i SMTP.

- L'usuari `root`
  L'usuari `root` té poder per llegir i modificar qualsevol fitxer o directori, i controlar qualsevol procés. Aquest compte es fa servir típicament per propòsits d'administració, i és el compte sota el qual s'executa Webmin.

A la part de dalt de la pàgina principal d'aquest mòdul, hi ha una taula d'usuaris presents al sistema. Pots fer clic sobre un usuari per editar-lo, o fer clic a l'enllaç de sota de la taula per crear-ne un de nou. Els usuaris el nom del qual es mostra en cursiva són aquells que tenen la contrasenya temporalment desactivada.

### Introducció als Grups

Un grup és simplement una llista d'usuaris Unix. Cada usuari pertany almenys a un grup (el seu grup primari) i, opcionalment, a més grups. Tots els fitxers són propietat d'algun grup, i cada procés s'executa amb els permisos d'un grup.

Sota la llista d'usuaris hi ha una taula amb els grups existents. Pots fer clic sobre el nom d'un grup per editar-lo, o bé fes clic sota l'enllaç de sota per crear-ne un de nou.

### Entrades Registrades

Sempre que un usuari entra al sistema per telnet, FTP o la consola, el sistema enregistra aquesta entrada i la subsegüent sortida. Al peu de la pàgina principal hi ha un petit formulari que permet mostrar les entrades de tothom, o d'un usuari seleccionat.