A processz nem más, mint egy egyszerű, az Ön rendszerén futó program. A webböngésző, az ablakkezelő, a terminál ablak, az X kiszolgáló, mind-mind olyan processz, amely közvetlenül érvényesíti hatását. Számos egyéb processz a háttérben fut, mint pl. a webkiszolgáló és egyéb rendszerszintű munkák. Egy új processz jön létre minden egyes alkalommal, amikor begépel egy parancsot, mint amilyen az `ls` vagy a `pwd`, bár ezek jellegzetesen rövid életűek.

Minden processz rendelkezik egy egyedi azonosítóval (ID), amelyett processz ID-nek vagy PID-nek nevezünk. Egyidőben futó processzeknek különböző a PID-jük, de egy idő elteltével a PID-ek újra használatba kerülhetnek.

A kezdeti processztől való leválástól (amit általában `init`nek hívnak) kezdve mindegyiknek van egy szülő processze, amely őt létrehozta. Például, ha a `vi`-t a shell parancssorból futtatja, a `vi` szülő processze a shell lesz. Egy processznek több gyereke lehet, de csak egy szülője.

Minden processz egy(néhány) felhasználó és csoport jogosultságaival fut, amely fájlok és könyvtárak hozzáférésekor használatos. A felhasználók és a processzek csak azokat processzeket lőhetik ki, amelyeket birtokolnak. Ez alól kivétel a `root`, aki bármit kilőhet.