## Aquesta pàgina d'ajuda és incompleta

### Introducció

Samba és un programa freeware que permet que els PCs que executen Windows 95 i NT puguin accedir als fitxers i impressores del teu sistema Unix, com si fos un servidor de fitxers/impressores Windows. Alguns sistemes Unix com el Linux de Redhat inclouen Samba com a part de la instal·lació estàndard, mentre que molts altres exigeixen que el baixis i l'instal·lis per separat.

Si no tens el Samba instal·lat, la pàgina principal del mòdul es queixarà que no pot trobar el fitxer de configuració del Samba i no podràs compartir cap fitxer ni directori. Si tens instal·lat el Samba però et dóna aquest missatge d'error, comprova la Configuració del mòdul per assegurar-te que Webmin està buscant el fitxer de configuració i els programes de Samba al lloc correcte.

Assumint que el Samba està instal·lat apropiadament, la pàgina principal del mòdul mostrarà una llista de tots els directoris i impressores compartits del sistema. Si Webmin determina que el servidor Samba no està en execució, se't donarà l'opció d'iniciar el servidor. Això pot caldre si el Samba no s'inicia en el moment d'engegar el sistema.

### Creació d'un Directori Compartit

Un directori compartit Samba és un directori que els clients PC poden muntar. Cada directori té un nom abreujat com ara `docs` o `www`, que està mapejat a algun directori del sistema Unix. Un directori compartit és típicament referit pel client amb la notació `\\servidor\directori`.

Per crear un directori compartit, fes clic sobre l'enllaç `Crea un nou directori compartit` sota la llista de directoris de la pàgina principal. Tot i que Samba suporta un gran nombre de paràmetres per a cada directori compartit, els més importants són els següents:

Nom del Recurs | Cada directori compartit ha de tenir un nom, utilitzat pels clients per referir-s'hi. Un cas especial és la compartició de `Tots els Directoris Home`, explicat més endavant.
Directori compartit | El directori a compartir. Els clients que fan servir aquest directori compartit només poden accedir als fitxers dins de o per sota d'aquest directori.
Escriptura | Determina si els clients poden modificar els fitxers i directoris.
Accés Hoste | Si un directori compartit permet usuaris hostes, els clients hi poden accedir sense necessitat de donar un nom d'usuari i una contrasenya vàlids. Un directori compartit pot tant denegar usuaris hostes com permetre només usuaris hostes.

Per més informació sobre les opcions d'un directori compartit, mira la secció Opcions Avançades més avall.

Un cop introduïts els detalls del nou directori compartit i fet clic sobre el botó `Crea`, estarà disponible immediatament per als clients PC. Assumint que tota la xarxa està correctament configurada, els usuaris podran veure el servidor i tots els directoris compartits. Llavors, el nou directori compartit es pot mapejar a una lletra del PC.

### Creació d'una Impressora Compartida

Una impressora compartida Samba és una impressora Unix local o remota que es vol posar a disposició dels clients PC. Igual que els directoris compartits, cada impressora compartida té un nom abreujat (com `hp5si`), i és referida pels clients amb la notació `\\servidor\impressora`.

Per crear una nova impressora compartida, fes clic a l'enllaç `Crea una nova impressora compartida` de la pàgina principal. Això mostrarà un formulari similar al de creació de directoris compartits, on pots introduir els detalls de la nova impressora. Les opcions més importants d'una impressora nova són:

Impressora Compartida | Cada impressora ha de tenir un nom, utilitzat pels clients per referir-s'hi. Un cas especial és la compartició `Totes les Impressores`, explicat més endavant.
Impressora Unix | La impressora Unix a compartir. Aquesta pot ser qualsevol impressora que faries servir per imprimir amb l'ordre `lpr`.
Directori de spool | El directori on resideixen els fitxers temporals d'impressió
Accés hoste | Si una impressora compartida permet usuaris hostes, els clients hi poden accedir sense necessitat de donar un nom d'usuari i una contrasenya vàlids. Un directori compartit pot tant denegar usuaris hostes com permetre només usuaris hostes.
Tipus d'impressora | El nom del driver de la impressora que cal utilitzar. Si introdueixes un valor per a aquesta opció, i coincideix amb un driver d'impressora als clients PC, llavors els usuaris no hauran de triar un driver d'impressió en afegir aquesta impressora.

Igual que pels directoris compartits, hi ha moltes més opcions disponibles per a les impressores compartides. Tan aviat com s'afegeix una impressora compartida, aquesta queda a disposició dels clients. Sota Windows 95 i NT, es pot afegir una impressora fent servir l'opció `Afegir Impressora` del plafó de control d'impressores. Un cop afegida, l'usuari hi pot imprimir igual que per qualsevol altra impressora local o de xarxa.

### Creació d'una Còpia

### Edició d'un Recurs

Per editar un recurs compartit existent, fes clic sobre el seu nom a la llista de recursos de la pàgina principal. Això mostrarà el mateix formulari utilitzat per crear el recurs, que et permetrà de modificar totes les opcions i paràmetres. Per desar els canvis, fes clic sobre el botó `Aplica` al peu de la pàgina.

Per suprimir un recurs, fes clic sobre el botó `Suprimeix` al peu de la pàgina. Els usuaris existents no seran desconnectats immediatament - no obstant, no es permetrà la connexió de nous usuaris.

### Usuaris i Seguretat

Pels recursos compartits que no permeten accés hoste, el Samba espera que el client subministri un nom d'usuari i una contrasenya. Típicament, aquests es verifiquen contra la llista d'usuaris Unix, que es pot actualitzar amb el mòdul de Gestió d'Usuaris. El Samba també pot mantenir la seva pròpia llista d'usuaris i contrasenyes - mira la secció Contrasenyes Xifrades per a més detalls.

Algunes versions de Windows no permeten el subministrament d'un nom d'usuari en accedir a un recurs - en lloc d'això, es dóna el nom emprat en entrar a Windows. Si tots els clients entren a Windows amb el mateix nom que fan servir per a Unix, no hi ha cap problema. Ara bé, si no és així, tens 2 opcions:

1. Windows 95 i NT poden muntar un recurs manualment, ja sigui escrivint `NET USE DRIVE: SHARE` a la línia d'ordres, o bé clicant el botó de connexió d'unitat de l'administrador de fitxers i introduint el camí del recurs. En tots dos casos, el recurs pot estar en format `\\SERVIDOR\RECURS%usuari`, on usuari és el nom d'entrada al servidor.

2. Samba es pot configurar per intentar fer coincidir la contrasenya subministrada contra una llista d'usuaris per tal de trobar el nom d'usuari correcte. L'opció del recurs `Usuaris Unix` permet especificar els usuaris o grups d'usuaris a comprovar. Tingues en compte que fer servir aquesta opció amb un nombre gran d'usuaris no és gaire segur, ja que 2 persones podrien tenir la mateixa contrasenya.

   ### Contrasenyes xifrades

   Normalment, les contrasenyes enviades per la xarxa entre un servidor Samba i un PC no estan xifrades. Això és dolent per 2 raons:
   1. Qualsevol pot escoltar la xarxa i capturar les contrasenyes d'altra gent.
   2. Les darreres versions de Windows 9x i NT refusen la tramesa de contrasenyes sense xifrar. Els usuaris que provin d'accedir al servidor Samba des d'aquests sistemes rebran un missatge d'error com ara `???`. Aquest canvi va aparèixer per primer cop al NT Service Pack 3.

   Afortunadament, el Samba pot fer servir contrasenyes xifrades. No obstant, no és possible de fer coincidir les contrasenyes enviades pels clients amb el fitxer de contrasenyes normal de Unix perquè es fan servir formes diferents de xifratge. Per aquest motiu, el Samba ha de mantenir la seva pròpia llista d'usuaris i contrasenyes.

   Per activar el mode de contrasenyes xifrades del Samba, heu de:

   1. Assegurar que la versió del Samba suporta xifratge de contrasenyes. A la pàgina d'`Opcions de Contrasenyes`, establiu l'opció `Contrasenyes Xifrades` a sí. Si això no funciona, haureu de descarregar i compilar una versió amb suport de contrasenyes xifrades.
   2. Feu clic sobre l'enllaç `Converteix els usuaris Unix a usuaris Samba` del peu de la pàgina. Això et portarà a una pàgina en què pots convertir alguns o tots els usuaris Unix existents a usuaris Samba. Es convertiran els noms d'usuaris, noms reals, UIDs i shells - però no les contrasenyes.
   3. Per assignar contrasenyes als usuaris, fes servir l'opció `Edita els usuaris i les contrasenyes de Samba` de la pàgina principal. Això mostrarà una llista d'usuaris Samba, dels quals en pots triar un per editar. La contrasenya de cada usuari pot ser `Compte bloquejat` (no es permet l'entrada), `Sense contrasenya` (no cal contrasenya) o qualsevol contrasenya que introdueixis.

      Torna al mòdul