Aquest mòdul permet configurar la màquina Linux amb un mòdem connectat com a servidor de trucades entrants, que permet altres màquines de trucar-hi, entrar i obrir sessions PPP. També es pot utilitzar per permetre entrades i connexions PPP des d'una altra màquina connectada directament amb un cable de mòdem nul.

Per tal de configurar l'accés de trucades entrants, has de seguir aquests passos:

1. A la pàgina de Configuració dels Ports Sèrie, afegeix una entrada per al port on hi ha connectat el mòdem. Això iniciarà Mgetty en aquest port per contestar automàticament les trucades telefòniques rebudes pel mòdem, i mostrarà un prompt d'entrada. Si el que vols és simplement entrades només text a través de mòdem o terminal tonta, aquest és l'únic pas que has de fer.

2. A la pàgina d'Opcions PPP, estableix l'adreça IP que s'assignarà als clients que es connectin i qualsevol altra opció que necessites. La més útil és 'Detecta automàticament les connexions PPP als ports sèrie', que provocarà que cada client que iniciï una sessió PPP immediatament després de connectar, no passi per l'habitual entrada de text Unix. No obstant, si aquesta opció està activada, llavors hauries d'activar també 'Exigeix autenticació' per evitar que s'hi connectin clients no fiables.

3. Si l'autenticació està activada, fes servir la pàgina de Comptes PPP per crear comptes per a tota la gent que vols que tingui entrada. Per a cada compte, el servidor s'hauria de posar a 'Qualsevol' i les adreces vàlides a 'Permet-ne qualsevol'.