### Introducció

Aquest mòdul utilitza un llenguatge simple de control d'accés basat en patrons del client (nom de host/adreça, nom d'usuari) i el servidor (nom del procés, nom/adreça del servidor). Al document hosts_options(5), s'hi descriu una versió ampliada del llenguatge de control d'accés. Les extensions s'activen a l'hora de compilar el programa amb -DPROCESS_OPTIONS.

### Fitxers de Control d'Accés

El programari de control d'accés consulta dos fitxers. La cerca s'atura a la primera coincidència:

- Es concedirà l'accés quan una parella (dimoni,client) coincideixi amb una de les entrades del fitxer /etc/hosts.allow.
- Altrament, es denegarà l'accés quan un aparella (dimoni,client) coincideixi amb una entrada del fitxer /etc/hosts.deny.
- Altrament, es concedirà l'accés.

Un fitxer de control d'accés inexistent es tractarà com si fos un fitxer buit. Així doncs, es pot desactivar el control d'accés eliminant els fitxers.